CELEX: 62016CN0149
Language: da
Date: 2016-03-14 00:00:00
Title: Sag C-149/16: Anmodning om præjudiciel afgørelse indgivet af Sąd Rejonowy we Wrocławiu-Śródmieścia (Polen) den 14. marts 2016 – Halina Socha, Dorota Olejnik ogAnna Skomra mod Szpital Specjalistyczny im. A. Falkiewicza we Wrocławiu

20.6.2016   
            
            
               DA
            
            
               Den Europæiske Unions Tidende
            
            
               C 222/3
            
         Anmodning om præjudiciel afgørelse indgivet af Sąd Rejonowy we Wrocławiu-Śródmieścia (Polen) den 14. marts 2016 – Halina Socha, Dorota Olejnik ogAnna Skomra mod Szpital Specjalistyczny im. A. Falkiewicza we Wrocławiu
   (Sag C-149/16)
   (2016/C 222/03)
   Processprog: polsk
   
      Den forelæggende ret
   
   Sąd Rejonowy we Wrocławiu-Śródmieścia
   
      Parter i hovedsagen
   
   
      Sagsøger: Halina Socha, Dorota Olejnik og Anna Skomra
   
      Sagsøgt: Szpital Specjalistyczny im. A. Falkiewicza we Wrocławiu
   
      Præjudicielt spørgsmål
   
   Skal artikel 1, stk. 1, og artikel 2 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (1), sammenholdt med princippet om EU-rettens effektive virkning, fortolkes således, at en arbejdsgiver, som på grund af en vanskelig økonomisk situation opsiger arbejds- og lønvilkår i ansættelseskontrakter (ændringsopsigelse) kun for så vidt angår lønvilkår, er forpligtet til at anvende den procedure, som følger af ovennævnte direktiv, og konsultere de virksomhedsinterne fagforeninger vedrørende disse opsigelser, selv om national ret – lov af 13. marts 2003 om særlige regler i forbindelse med opsigelse af ansættelsesforhold med arbejdstagere af årsager, som er uafhængige af arbejdstagerne (Dz. U. (Republikken Polens lovtidende) 2003, nr. 90, pos. 844, med ændringer) i artikel 1, 2, 3, 4, 5 og 6 – ikke indeholder bestemmelser vedrørende opsigelse af vilkår i en ansættelseskontrakt?
   
      (1)  EFT L 225, s. 16.